62019CJ0072_INF
Domstolens dom (Syvende Afdeling) af 3. december 2020 –Saleh Thabet m.fl. mod Rådet
(Forenede sager C-72/19 P og C-145/19 P) (
1
)
»Appel – restriktive foranstaltninger på baggrund af situationen i Egypten – indefrysning af midler og økonomiske ressourcer – liste over personer, enheder og organer, som er omfattet af indefrysningen af midler og økonomiske ressourcer – opretholdelse af appellanternes navne – afgørelse fra en myndighed i et tredjeland – Rådet for Den Europæiske Unions forpligtelse til at kontrollere, at denne afgørelse er blevet truffet under overholdelse af retten til forsvar og retten til en effektiv domstolsbeskyttelse – begrundelsespligt«
Fælles udenrigs- og sikkerhedspolitik – restriktive foranstaltninger på baggrund af situationen i Egypten – afgørelse om indefrysning af midler – vedtagelse eller opretholdelse på grundlag af en national afgørelse om indefrysning af midler hidrørende fra en myndighed i et tredjeland – lovlighed – betingelse – national afgørelse truffet under overholdelse af retten til forsvar og retten til en effektiv domstolsbeskyttelse – kontrolforpligtelse, som påhviler Rådet – begrundelsespligt – rækkevidde
(Den Europæiske Unions charter om grundlæggende rettigheder, art. 47; Rådets afgørelse (FUSP) 2016/411 og (FUSP) 2017/496; Rådets forordning 2017/491)
(jf. præmis 32, 33, 37-41, 43, 45 og 46)
Konklusion
1)
Dom afsagt af Den Europæiske Unions Ret den 22. november 2018, Saleh Thabet m.fl. mod Rådet (T-274/16 og T-275/16, ikke trykt i Sml., EU:T:2018:826), ophæves, for så vidt som Retten herved frifandt Rådet for Den Europæiske Union i de søgsmål, der var blevet anlagt med påstand om annullation af dels Rådets afgørelse (FUSP) 2016/411 af 18. marts 2016 om ændring af afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten, dels Rådets afgørelse (FUSP) 2017/496 af 21. marts 2017 om ændring af afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten.
2)
Rettens dom af 12. december 2018, Mubarak mod Rådet (T-358/17, ikke trykt i Sml., EU:T:2018:905), ophæves.
3)
Afgørelse 2016/411 og 2017/496 annulleres, for så vidt som de vedrører Suzanne Saleh Thabet, Gamal Mohamed Hosni Elsayed Mubarak, Alaa Mohamed Hosni Elsayed Mubarak, Heddy Mohamed Magdy Hussein Rassekh og Khadiga Mahmoud El Gammal.
4)
Afgørelse 2017/496, Rådets gennemførelsesforordning (EU) 2017/491 af 21. marts 2017 om gennemførelse af forordning (EU) nr. 270/2011 om restriktive foranstaltninger over for visse personer, enheder og organer på baggrund af situationen i Egypten, Rådets afgørelse (FUSP) 2018/466 af 21. marts 2018 om ændring af afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten og Rådets gennemførelsesforordning (EU) 2018/465 af 21. marts 2018 om gennemførelse af forordning (EU) nr. 270/2011 om restriktive foranstaltninger over for visse personer, enheder og organer på baggrund af situationen i Egypten annulleres, for så vidt som disse retsakter vedrører Mohamed Hosni Elsayed Mubarak.
5)
Rådet betaler de sagsomkostninger, der er blevet afholdt i forbindelse med såvel sagerne i første instans som nærværende appelsager.
(
1
) – EUT C 35 af 1.2.2021.